HU Az Európai Unió Hivatalos Lapja L 147/3

A BIZOTTSÁG (EU) 2015/896 RENDELETE

(2015. június 11.)

a 396/2005/EK európai parlamenti és tanácsi rendelet IV. mellékletének a bizonyos termékekben, illetve azok felületén található Trichoderma polysporum IMI 206039 törzs, Trichoderma asperellum (korábban T. harzianum) ICC012, T25 és TV1 törzs, Trichoderma atroviride (korábban T. harzianum) IMI 206040 és T11 törzs, Trichoderma harzianum T-22 és ITEM 908 törzs, Trichoderma gamsii (korábban T. viride) ICC080 törzs, Trichoderma asperellum (T34 törzs), Trichoderma atroviride I-1237 törzs, geraniol, timol, szacharóz, vas(III)-szulfát, vas(II)-szulfát és folsav MRL-jei tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 5. cikke (1) bekezdésére,

mivel:

(1) A Trichoderma polysporum IMI 206039 törzs, a Trichoderma asperellum (korábban T. harzianum) ICC012, T25 és TV1 törzs, a Trichoderma atroviride (korábban T. harzianum) IMI 206040 és T11 törzs, a Trichoderma harzianum T-22 és ITEM 908 törzs, a Trichoderma gamsii (korábban T. viride) ICC080 törzs, a Trichoderma asperellum (T34 törzs), a Trichoderma atroviride I-1237 törzs, valamint a szacharóz, a geraniol és a timol tekintetében eddig nem határoztak meg külön MRL-eket, és ezek az anyagok a 396/2005/EK rendelet IV. mellékletében sem szerepelnek, ezért az említett rendelet 18. cikke (1) bekezdésének b) pontjában megállapított 0,01 mg/kg alapértéket kell alkalmazni esetükben. A vas(III)-szulfát, a vas(II)-szulfát és a folsav szerepelnek a 396/2005/EK rendelet IV. mellékletében.

(2) A Trichoderma polysporum IMI 206039 (2) törzs, a Trichoderma asperellum (korábban T. harzianum) ICC012, T25 és TV1 törzs (3) , a Trichoderma atroviride (korábban T. harzianum) IMI 206040 és T11 törzs (4), a Trichoderma harzianum T-22 és ITEM 908 törzs (5), a Trichoderma gamsii (korábban T. viride) ICC080 törzs (6), a Trichoderma asperellum (T34 törzs) (7) és a Trichoderma atroviride I-1237 törzs (8) esetében az Élelmiszer-biztonsági Hatóság (a továbbiakban: Hatóság) nem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és további vizsgálatra volt szükség a kockázatkezelők részéről. Erre a megfelelő vizsgálati jelentésekben (9) került sor, amelyekben megállapítást nyert, hogy a szóban forgó anyagok emberre nem patogének, és várhatóan nem termelnek az emberi egészség szempontjából releváns toxinokat. E megállapításokra való tekintettel a Bizottság indokolnak látja ezeket az anyagokat felvenni a 396/2005/EK rendelet IV. mellékletébe.

(3) A timol (10) esetében a Hatóság nem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és az anyag jóváhagyása az 568/2013/EU bizottsági végrehajtási rendeletnek (11) megfelelően azzal a feltétellel történt, hogy megerősítő információkat nyújtanak be. A timol természetes módon előfordul a növényekben. Ezért ezt az anyagot indokolt ideiglenesen felvenni a 396/2005/EK rendelet IV. mellékletébe, amíg a Hatóság be nem nyújtja indokolással ellátott véleményét az említett rendelet 12. cikke (1) bekezdésének megfelelően.

(4) A Hatóság a geraniol (12) esetében sem tudott következtetést levonni a fogyasztókat táplálkozás útján érő kockázatok értékeléséről, mivel egyes információk nem álltak rendelkezésre, és az anyag jóváhagyása az 570/2013/EU bizottsági végrehajtási rendeletnek (13) megfelelően azzal a feltétellel történt, hogy megerősítő információkat nyújtanak be. A geraniol természetes módon előfordul a növényekben. Ezért ezt az anyagot indokolt ideiglenesen felvenni a 396/2005/EK rendelet IV. mellékletébe, amíg a Hatóság be nem nyújtja indokolással ellátott véleményét az említett rendelet 12. cikke (1) bekezdésének megfelelően.

(5) A szacharóz mint egyszerű anyag az 1107/2009/EK európai parlamenti és tanácsi rendelettel (14) már jóváhagyásra került. A Bizottság szerint, tekintettel a 916/2014/EU bizottsági végrehajtási rendeletre (15), indokolt ezt az anyagot felvenni a 396/2005/EK rendelet IV. mellékletébe.

(6) A vas(III)-szulfát az 1107/2009/EK rendelet szerint nem minősül hatóanyagnak. Ezért ez az anyag nem tartozik a 396/2005/EK rendelet hatályába. Tekintettel a fentiekre indokolt törölni ezt az anyagot a 396/2005/EK rendelet IV. mellékletéből.

(7) A 2007/442/EK bizottsági határozat (16) úgy rendelkezett, hogy a folsav nem kerül felvételre a 91/414/EGK tanácsi irányelv (17) I. mellékletébe. Mivel a 396/2005/EK rendelet 12. cikke ennélfogva nem vonatkozik a folsavra, indokolt törölni a folsavra vonatkozó bejegyzést követő 1. lábjegyzetet, amely a fenti rendelkezésre hivatkozik.

(8) A vas(II)-szulfát és a folsav a 2002/46/EK európai parlamenti és tanácsi irányelv (18) szerint étrend-kiegészítőknek minősülnek. A IV. mellékletben felsorolt további anyagok élelmiszer-adalékanyagok vagy ízesítőanyagok. Tekintettel a fentiekre indokolt módosítani a 2. lábjegyzet szövegét annak érdekében, hogy az tágabb értelemben hivatkozzon az élelmiszerekre és takarmányokra vonatkozó egyéb jogszabályokra.

(9) A Hatóság megállapításai alapján, valamint a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások teljesítik a 396/2005/EK rendelet 5. cikkének (1) bekezdésében és 14. cikkének (2) bekezdésében megfogalmazott vonatkozó követelményeket.

(10) A 396/2005/EK rendeletet ezért ennek megfelelően módosítani kell.

(11) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet IV. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2015. június 11-én. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) European Food Safety Authority; Conclusion on the peer review of the pesticide risk assessment of the active substance Trichoderma polysporum strain IMI 206039 (Európai Élelmiszerbiztonsági Hatóság: A Trichoderma polysporum IMI 206039 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2013;11(1):3035. [38 pp.] doi:10.2903/j.efsa.2013.3035.

(3) European Food Safety Authority; Conclusion on the peer review of the pesticide risk assessment of the active substance Trichoderma asperellum strains ICC012, T25 and TV1(Európai Élelmiszerbiztonsági Hatóság: A Trichoderma asperellum ICC012, T25 és TV1 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2013;11(1):3036. [61 pp.] doi:10.2903/j.efsa.2013.3036.

(4) European Food Safety Authority; Conclusion on the peer review of the pesticide risk assessment of the active substance Trichoderma atroviride strains IMI-206040 and T11 (Európai Élelmiszerbiztonsági Hatóság: A Trichoderma atroviride IMI-206040 és T11 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2013;11(1):3056. [19 pp.] doi:10.2903/j.efsa.2013.3056.

(5) European Food Safety Authority; 2013. Conclusion on the peer review of the pesticide risk assessment of the active substance Trichoderma harzianum Rifai strains T-22 and ITEM-908 (Európai Élelmiszerbiztonsági Hatóság: A Trichoderma harzianum Rifai T-22 és ITEM-908 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2013;11(10):3055, [47 pp.], doi:10.2903/j.efsa.2013.3055.

(6) European Food Safety Authority; Conclusion on the peer review of the pesticide risk assessment of the active substance Trichoderma gamsii ICC080 (Európai Élelmiszerbiztonsági Hatóság: A Trichoderma gamsii ICC080 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2013;11(1):3062. [29 pp.] doi:10.2903/j.efsa.2013.3062.

(7) European Food Safety Authority; Conclusion on the peer review of the pesticide risk assessment of the active substance Trichoderma asperellum strain T34 (Európai Élelmiszerbiztonsági Hatóság: A Trichoderma asperellum T34 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2012;10(5):2666. [37 pp.] doi:10.2903/j.efsa.2012.2666.

(8) European Food Safety Authority; Conclusion on the peer review of the pesticide risk assessment of the active substance Trichoderma atroviride strain I-1237 (Európai Élelmiszerbiztonsági Hatóság: A Trichoderma atroviride I-1237 törzs hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2012;10(10):2706. [33 pp.] doi:10.2903/j.efsa.2012.2706.

(9)

— Review report for the active substance Trichoderma polysporum IMI 206039. Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma polysporum IMI 206039 in Annex I of Directive 91/414/EEC. (Vizsgálati jelentés a Trichoderma polysporum IMI 206039 törzs hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma polysporum IMI 206039 hatóanyagnak a 91/414/EGK irányelv I. mellékletébe való felvétele céljából). SANCO/1867/08 – rev. 6, 2014. július 11.

— Review report for the active substance Trichoderma asperellum (formerly T. harzianum) ICC012. Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma asperellum (formerly T. harzianum) ICC012 in Annex I of Directive 91/414/EEC (Vizsgálati jelentés a Trichoderma asperellum [korábban T. harzianum] ICC012 hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma asperellum [korábban T. harzianum] ICC012 hatóanyagnak a 91/414/EGK irányelv I. mellékletébe való felvétele céljából). SANCO/1842/08 – rev. 5, 2014. július 11.

— Review report for the active substances Trichoderma gamsii ICC080 (formerly Trichoderma viride strain ICC080), Trichoderma asperellum T25* (formerly identified as Trichoderma viride strain T-25) and Trichoderma asperellum TV1 (formerly identified as Trichoderma viride strain TV1). Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma gamsii ICC080 (formerly Trichoderma viride strain ICC080), Trichoderma asperellum T25* (formerly identified as Trichoderma viride strain T-25) and Trichoderma asperellum TV1 (formerly identified as Trichoderma viride strain TV1) in Annex I of Directive 91/414/EEC (Vizsgálati jelentés a Trichoderma gamsii ICC080 [korábban Trichoderma viride ICC080 törzs], a Trichoderma asperellum T25* [korábban Trichoderma viride T-25 törzs], valamint a Trichoderma asperellum TV1 [korábban Trichoderma viride TV1 törzs] hatóanyagokról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma gamsii ICC080 [korábban Trichoderma viride ICC080 törzs], a Trichoderma asperellum T25* [korábban Trichoderma viride T-25 törzs], valamint a Trichoderma asperellum TV1 [korábban Trichoderma viride TV1 törzs] hatóanyagoknak a 91/414/EGK irányelv I. mellékletébe való felvétele céljából). SANCO/1868/08 – rev. 6, 2014. július 11.

— Review report for the active substance Trichoderma atroviride IMI 206040 (formerly T. harzianum IMI 206040). Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma atroviride IMI 206040 (formerly T. harzianum IMI 206040) in Annex I of Directive 91/414/EEC (Vizsgálati jelentés a Trichoderma atroviride IMI 206040 [korábban T. harzianum IMI 206040] hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma atroviride IMI 206040 [korábban T. harzianum IMI 206040] hatóanyagnak a 91/414/EGK irányelv I. mellékletébe való felvétele céljából). SANCO/1866/08 – rev. 6, 2014. július 11.

— Review report for the active substance Trichoderma atroviride (formerly T. harzianum) T-11. Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma atroviride (formerly T. harzianum) T-11 in Annex I of Directive 91/414/EEC. (Vizsgálati jelentés a Trichoderma atroviride [korábban T. harzianum] T-11 hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma atroviride [korábban T. harzianum] T-11 hatóanyagnak a 91/414/EGK irányelv I. mellékletébe való felvétele céljából). SANCO/1841/08 – rev. 6, 2014. július 11.

— Review report for the active substance Trichoderma harzianum T-22. Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma harzianum T-22 in Annex I of Directive 91/414/EEC. (Vizsgálati jelentés a Trichoderma harzianum T-22 hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma harzianum T-22 hatóanyagnak a 91/414/EGK irányelv I. mellékletébe való felvétele céljából). SANCO/1839/08 – rev. 5, 2014. július 11.

— Review report for the active substance Trichoderma harzianum ITEM 908. Finalised in the Standing Committee on the Food Chain and Animal Health at its meeting on 11 July 2008 in view of the inclusion of Trichoderma harzianum ITEM 908 in Annex I of Directive 91/414/EEC (Vizsgálati jelentés a Trichoderma harzianum ITEM 908 hatóanyagról. Véglegesítve: az Élelmiszerlánc- és Állategészségügyi Állandó Bizottság 2008. július 11-i ülésén a Trichoderma harzianum ITEM 908 hatóanyagnak a 91/414/EGK irányelv I. mellékletébe való felvétele céljából). SANCO/1840/08 – rev. 6, 2014. július 11.

— Review report for the active substance Trichoderma asperellum T34. Finalised in the Standing Committee on the Food Chain and Animal Health at its meeting on 20 November 2012 in view of the inclusion of Trichoderma asperellum T34 in Annex I of Directive 91/414/EEC (Vizsgálati jelentés a Trichoderma asperellum T34 hatóanyagról. Véglegesítve: az Élelmiszerlánc- és Állategészségügyi Állandó Bizottság 2012. november 20-i ülésén a Trichoderma asperellum T34 hatóanyagnak a 91/414/EGK irányelv I. mellékletébe való felvétele céljából). SANCO/12614/2012 – rev. 4, 2012. november 20.

— Review report for the active substance Trichoderma atroviride strain I-1237. Finalised in the Standing Committee on the Food Chain and Animal Health at its meeting on 20 November 2012 in view of the inclusion of Trichoderma atroviride strain I-1237 in Annex I of Directive 91/414/EEC (Vizsgálati jelentés a Trichoderma atroviride I-1237 törzs hatóanyagról. Véglegesítve: az Élelmiszerlánc- és Állategészségügyi Állandó Bizottság 2012. november 20-i ülésén a Trichoderma atroviride I-1237 törzsnek a 91/414/EGK irányelv I. mellékletébe való felvétele céljából). SANCO/12620/2012 – rev. 4, 2012. november 20.

(10) European Food Safety Authority; Conclusion on the peer review of the pesticide risk assessment of the active substance thymol (Európai Élelmiszerbiztonsági Hatóság: A timol hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2012;10(11):2916. [43 pp.] doi:10.2903/j.efsa.2012.2916.

(11) A Bizottság 2013. június 18-i 568/2013/EU végrehajtási rendelete a timol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (HL L 167., 2013.6.19., 33. o.).

(12) European Food Safety Authority; Conclusion on the peer review of the pesticide risk assessment of the active substance thymol (Európai Élelmiszerbiztonsági Hatóság: A geraniol hatóanyagú növényvédő szerek jelentette kockázatok felméréséről készült szakértői értékelés megállapításai). EFSA Journal 2012;10(11):2915. [44 pp.] doi:10.2903/j.efsa.2012.2915.

(13) A Bizottság 2013. június 17-i 570/2013/EU végrehajtási rendelete a geraniol hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról (HL L 168., 2013.6.20., 18. o.).

(14) Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

(15) A Bizottság 2014. augusztus 22-i 916/2014/EU végrehajtási rendelete a szacharóz egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (HL L 251., 2014.8.23., 16. o.).

(16) A Bizottság 2007. június 21-i 2007/442/EK határozata az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról (HL L 166., 2007.6.28., 16. o.).

(17) A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

(18) Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).